**Szentendre Város Önkormányzat Képviselő-testületének**

**13/2020. (IV.08.) önkormányzati rendelete**

**Szentendre védett és korlátozott forgalmú övezeteibe történő behajtás rendjéről szóló 2/2019. (I.22.) önkormányzati rendelet módosításáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés alapján, a Képviselő-testületnek az Alaptörvény 32. cikk (1) bekezdés a) pontjában meghatározott feladatkörében eljárva, a közúti közlekedésről szóló 1988. évi I. törvény 8.§ (1) bekezdés a) pontjában, valamint a 34.§ (2) bekezdésében kapott felhatalmazás alapján a következőket rendeli el:

1.§ (1) A Szentendre védett és korlátozott forgalmú övezeteibe történő behajtás rendjéről szóló 2/2019. (I.22.) önkormányzati rendelet (a továbbiakban: R.) a következő 12/A.§-sal egészül ki:

„*12/A.§ (1) A III. védett övezetbe kizárólag olyan személygépkocsi hajthat be,*

1. *amely természetes személy tulajdonában áll, és amely után Szentendrén fizették meg a gépjárműadót,*
2. *amelynek tulajdonosának vagy üzembentartójának a III. övezet területén van ingatlana, vagy tulajdonosának vagy üzembentartójának a lakóhelye, tartózkodási helye vagy magánlakása a III. övezet területén található,*
3. *amelynek vezetője hitelt érdemlően igazolja, hogy a III. övezet területén található, vagy kizárólag azon keresztül megközelíthető létfontosságú szolgáltatás igénybevétele céljából szükséges a behajtás,*
4. *amelyre a 13-16.§-ban meghatározott hozzájárulás került kiállításra.*

 *(2) Az (1) bekezdésben foglalt korlátozás nem vonatkozik*

*a) a Szentendre Város Önkormányzattal hatályos együttműködési megállapodással rendelkező Polgárőrség,*

*b) a rendvédelmi szervek,*

*c) a mentőszolgálat,*

*d) a Szentendrén dolgozó háziorvos, ügyeletet ellátó orvos, és a mellettük dolgozó ápoló, szakasszisztens,*

*e) az állatorvos,*

*f) a Szentendre Város Egészségügyi Intézményeinek szakorvosa,*

*g) a hivatásos ápoló,*

*h) a védőnő,*

*i) a szociális gondozó,*

*j) a Szentendre Város Önkormányzat tulajdonában álló gazdasági társaságok,*

*k) a Szentendre Város Önkormányzat által fenntartott intézmények, költségvetési szervek,*

*l) a bevett egyház lelki szolgálatot ellátó tagjai, valamint*

*m) az ételkiszállítást végzők által használt személygépjárművekre a munkavégzés időtartama alatt*

*(3) Kizárólag a III. védett övezetbe történő behajtáshoz behajtási vagy behajtási-várakozási hozzájárulás nem igényelhető.*

*(4) A Szentendrei Közös Önkormányzati Hivatal a jogosultság ellenőrzéséhez az információs önrendelkezési jogról és az információszabadságról szóló törvény előírásait betartva a Szentendrei Rendészeti Igazgatóság részére átadja az (1) bekezdés a) pontja alapján történő behajtásra jogosultak forgalmi rendszám adatait. Az adatokat a Szentendrei Rendészeti Igazgatóság kizárólag az (1) bekezdés a) pontja szerinti jogosultság ellenőrzéséhez használhatja és az adatkezelés során köteles az adatvédelmi előírások betartására.*”

2. § A R. 3. melléklete e rendelet 1. melléklete szerint módosul.

3. § E rendelet 2020. április 10. napján lép hatályba.

Szentendre, 2020. április 8.

 **Fülöp Zsolt** **dr. Schramm Gábor**

 polgármester jegyző

**Záradék:**

A rendelet 2020. április 8-án került kihirdetésre.

 **dr. Schramm Gábor**

 jegyző

1. melléklet a 13/2020. (IV.08.) önkormányzati rendelethez
2. melléklet a 2/2019. (I.22.) önkormányzati rendelethez

A védett övezetek felsorolása és területük határai

|  |  |
| --- | --- |
| ÖVEZET | ÖVEZET HATÁRAI ÉS RÉSZLETEZÉSE |
| I. | - Fő tér, Dumtsa Jenő utca, Várdomb utca, Alsó Duna köz, Vak Bottyán utca, Jankó János utca, Futó utca, Görög utca, Bercsényi utca, Vastagh György utca, - Bogdányi utca a Fő tértől a Rév utcáig, valamint a Bogdányi utca ezen szakaszára csatlakozó mellékutcák, - a Bogdányi utca Rév utca és Dézsma utca közötti szakaszára csatlakozó mellékutcák,- Duna korzó Péter-Pál utca és Lázár cár tér közötti szakasza |
| II. | - Alkotmány utca, Rab Ráby tér, Munkácsy Mihály utca, Batthyány utca, Kör utca, Janicsár utca, Arany János utca, Piac köz,- a Malom utca Bartók Béla utca és Munkácsy Mihály utca közötti szakasza- a Vörösmarty utca Tiszteletes utca és Arany János utca közötti szakasza, - a Bogdányi utca Rév utca és Dézsma utca közötti szakasza, - a Rév utca Teátrum utca és Bogdányi utca közötti szakasza, - a Rákóczi Ferenc utca Arany János utca és Városház tér közötti szakasza,- Szentendre Város közigazgatási területén a fentiekben nem említett, „mindkét irányból behajtani tilos” jelzőtáblával és „kivéve engedéllyel” kiegészítő táblával ellátott utcák. |
| III. | * Dózsa György út a Pannónia utca kereszteződésétől a Duna korzó irányába
* Római sánc köz
* Paprikabíró utca
* Bükkös part
* Áprily Lajos tér
* Hold utca
* Egres utca
* Ady Endre utca SPAR felőli oldala
 |